สวัสดีค่ะ อายุ27 คือเคยมีตกขาวสีออกเหลืองเขียวกลิ่นเปรี้ยวบ่อย บางครั้งทีมีเลือดปนมานิดหน่อยเวลาปั่นจักรยานหรือทำอะไรโลดโผน ประจำเดือนปกติ ไม่เคยมีเพศสัมพันธ์ แต่เมื่อประมาณ 1-2 สัปดาห์ก่อน รู้สึกมีอาการไทยรอยด์ 4-5 วันมานี้รู้สึกปวดท้องน้อย แต่ก่อนหน้านี้ไม่เคยปวดมาก่อน มีโอกาศเป็นมะเร็งไหมคะหรือเป็นเพราะไทอยด์
สวัสดีค่ะ การมีกิจกรรมที่โลดโผนหรือปั่นจักรยานที่รุนแรง อาจทำให้เยื่อบุช่องคลอดมีการฉีกขาดได้เล็กน้อย และทำให้มีเลือดออกเล็กน้อยแบบซึมๆได้ ซึ่งมักจะหายไปได้เองภายใน 1-2 วัน หากไม่ได้มีเลือดออกกะปริดกะปรอยออกมาอีกเรื่อยๆ และประจำเดือนยังคงมาเป็นปกติ ก็ไม่ถือว่าอันตรายแต่อย่างใดสำหรับตกขาว หากมีปริมาณที่มากขึ้นผิดปกติ และมีกลิ่นเหม็นรุนแรงคล้ายคาวปลา จึงจะถือว่าผิดปกติ โดยอาจเกิดจากมีการอักเสบของช่องคลอดจากเชื้อแบคทีเรีย ซึ่งสาเหตุอาจเกิดจากการสวนล้างช่องคลอดบ่อยไป หรือใช้สบู่หรือน้ำยาที่มีความรุนแรง หรือเกิดจากการทานยาปฏิชีวนะฆ่าเชื้อบ่อยๆ เป็นต้น แต่หากไม่ได้มีปริมาณมาก และไม่ได้มีกลิ่นเหม็นรุนแรง ไม่มีแสบหรือคันช่องคลอด ก็ไม่ได้ผิดปกติอะไร บางครั้งการทานอาหารที่มีกลิ่นเหม็นหรือทานยาบางชนิด ก็อาจส่งผลให้ช่องคลอดและตกขาวมีกลิ่นที่แปลกไปได้ส่วนอาการปวดท้องน้อย หากไม่ได้เกิดขณะมีประจำเดือนมา ก็เกิดได้จากหลายสาเหตุ เช่น มีมดลูกอักเสบ มีท้องผูก ลำไส้อักเสบ กระเพาะปัสสาะอักเสบ มีซีสต์หรือเนื้องอกที่มดลูกหรือรังไข่ เป็นต้น แนะนำให้สังเกตอาการไปก่อน หากอาการปวดท้องน้อยเป็นมากขึ้นเรื่อยๆ ก็ควรไปพบแพทย์เพื่อตรวจค่ะสำหรับโรคไทรอยด์นั้น หากหมายถึงไทรอยด์เป็นพิษ จะมีอาการสำคัญคือ มีน้ำหนักลด ใจสั่น เหงื่อออก เหนื่อยง่าย นอนหลับยาก ถ่ายอุจจาระบ่อย ประจำเดือนมาผืดปกติ คือมักจะขาดหายไป หรือนานๆ มาสักครั้ง เป็นต้น มักไม่ได้ทำให้เกิดอาการปวดท้องน้อยค่ะ